stanford-oval/wikipedia huggingface dataset:
Uumajan raatihuone
Aiheesta muualla

Kuvia tai muita tiedostoja aiheesta Uumajan raatihuone Wikimedia Commonsissa
Raatihuoneen historiaa Uumajan rakennuskulttuurin sivustolla (Arkistoitu – Internet Archive) (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Umeå Town Hall
Rintakuvan julkistustilaisuus
Käännös suomeksi
Leikkiviä poikia rannalla

| Leikkiviä poikia rannalla |
| --- | --- |

Nimi:  Leikkiviä poikia rannalla
Tekijä:  Albert Edelfelt
Valmistumisvuosi:  1884
Taiteenlaji:  öljymaalaus
Korkeus:  90 cm
Leveys:  107 cm
Sijainti:  Ateneumin taidemuseo
Paikkakunta:  Helsinki
Leikkiviä poikia rannalla (myös: Kolme lasta veden äärellä) on Albert Edelfeltin maalaus vuodelta 1884. Haikossa maalattu teos kuuluu hänen tunnetuimpiin töihinsä. Maalaus kuvaa kesäistä näkymää, jossa kolme poikaa uittaa kaarnavenettä meren rannalla. Taustalla näkyy rahtialuksia, kaupungin kattoja ja savupiippuja.
Pariisin vaikutteet olivat nostaneet ulkoilmamaalauksen sekä ohikiitävien hetkien ja tunnelmien kuvaamisen tärkeälle sijalle. Myös Edelfelt pyrki ihanteellisten historiamaalausten sankareista arkisempiin aiheisiin ja aistivaikutelmiin, kuten valo ja sen heijastukset vedessä tässä maalauksessa. Edelfelt tutki valon heijastuksia monissa luonnoksissa. Hän palkkasi malleiksi kaksi haikkolaispoikaa. Paidattomien poikien mallina on ollut sama poika.
Maalauksen luonnos, 40 × 33 cm, öljy kankaalle 1884
Taustamaiseman luonnos, 22,5 × 30 cm, öljy kankaalle 1884
Maalauksen luonnos, 23 × 30 cm, öljy kankaalle 1884
Omistushistoria

Pariisilainen taidekauppias Georges Petit myi heinäkuussa 1885 maalauksen kreivi Vladimir Šeremetjoville, mutta varsinainen ostaja oli keisarinna Maria Fjodorovna. Edelfelt peräsi rahojaan taidekauppiaalta kirjeellä, jonka säveltäjä, keräilijä Juhani Komulainen löysi pariisilaiselta huutokauppakamarilta.
Maalauksen osti helsinkiläinen taidekauppias W. Sjöberg vuonna 1930 Leningradista Anitškovin palatsin myyntiin pannusta kokoelmasta. Sjöbergiltä maalaus siirtyi Ateneumin kokoelmiin.
Kirjallisuutta

Lekande pojkar på stranden Albert Edelfelts brev. Elektronisk brev- och konstutgåva (Albert Edelfeltin kirjeet. Elektroninen julkaisu).  2014−2020. Maria Vainio-Kurtakko & Henrika Tandefelt & Elisabeth Stubb, Svenska litteratursällskapet i Finland. (ruotsiksi)
Aiheesta muualla

Teos Valtion taidemuseon sivuilla
Gösta Rosenberg

Gösta Mauritz Rosenberg (6. marraskuuta 1911 Vaasa – 10. syyskuuta 1987 Kirkkonummi) oli suomalainen vasemmistopoliitikko. Suomen Kansan Demokraattista Liittoa edustanut Rosenberg toimi muun muassa kansanedustajana (1945–1966), Helsingin ja Kirkkonummen valtuutettuna, lehtien toimitusneuvostoissa sekä SKDL:n ja Suomen Kommunistisen Puolueen johtoelimissä. Rosenberg vaikutti etenkin ruotsinkielisten järjestöjen, jaostojen ja lehtien piirissä.
Rosenberg aloitti työuransa 1920-luvun lopussa putkioppilaana. 1930-luvulla hän työskenteli varastomiehenä, makaronitehtaalla, laitosmiehenä ja vuorotyönjohtajana. Vuonna 1939 Rosenberg vangittiin poliittisten mielipiteidensä takia, mutta hän vapautui jo 1940. Jatkosodan jälkeen Rosenberg oli aloittamassa Suomi–Neuvostoliitto-Seuran toimintaa.
Rosenberg nousi eduskuntaan syksyllä 1945 Cay Sundströmin siirryttyä lähettilääksi Moskovaan. Tämän jälkeen hän uusi paikkansa vaaleissa vuoteen 1966 asti. Vuosien 1950, 1956, 1962 ja 1968 presidentinvaaleissa Rosenberg toimi valitsijamiehenä. Lisäksi hän toimi kunnallispolitiikassa ja monissa järjestöissä. Rosenberg oli muun muassa SKDL:n Uudenmaan piirin puheenjohtaja, Folkets Bildningsförbundin varapuheenjohtaja ja Suomen Rauhanpuolustajien ruotsinkielisten toiminnanjohtaja. Rosenberg kuului myös SKDL:n liittohallitukseen, SKP:n keskuskomiteaan, rauhanpuolustajien keskustoimikuntaan sekä Yleisradion ruotsinkieliseen ohjelma­neuvostoon.
Gösta Rosenbergin isä oli kansanedustaja, Terijoen hallituksen ministeri Mauritz Rosenberg.
Anime

Animesarjan Heroines Run the Show (2022) traileri.
Anime (jap. アニメ) on vakiintunut länsimaissa tarkoittamaan nimenomaan japanilaista animaatiota, mutta Japanissa termillä anime viitataan kaikkeen animaatioon. Termi on japaninkielinen mukaelma englannin kielen sanasta animation. Tämä artikkeli käsittelee animea sen länsimaisessa merkityksessä.
Anime tunnetaan laajasta tyylilajivalikoimasta ja länsimaalaisittain eksoottisesta piirrostyylistä, jossa usein korostetaan hahmojen tunnetiloja tavallista suuremmilla silmillä. Anime kattaa useita osa-alueita, kuten seikkailu, scifi, rakkaustarinat, komedia, lastentarinat ja fantasia, mutta niiden elementtejä sekoitetaan yli tyylirajojen.
Useimmat animesarjat tehdään ja markkinoidaan erittäin tarkasti rajatulle kohdeyleisölle. Usein anime tehdään jonkin suositun mangan eli japanilaisen sarjakuvan tai light novel -kirjan pohjalta. Näin pyritään varmistamaan, että ainakin sarjan ensimmäisillä jaksoilla olisi katsojakuntaa. Mangasarjat ovat usein hyvin pitkiä jatkuvajuonisia tarinoita ja vastaavasti mangasta tehdyt animesarjat taas voivat olla pituudeltaan monta sataa jaksoa.lähde? On arvioitu, että 60 prosenttia Japanin elokuvatuotannosta on animea.
Kohdeyleisön mukaan käytetään samaa jaottelua kuin mangassa. Esimerkiksi pojille tarkoitetut sarjat tunnetaan shōnen-animena, tytöille suunnatut shōjona. Seinen (miehet) ja josei (naiset) ovat aikuiselle kohderyhmälle suunnattuja tyylejä. Shōnenille tyypillistä on taistelu tai muu kilpailuhenkisyys, johon on voitu liittää päähenkilön rinnakkainen kehitys sekä fyysisesti että henkisesti.
Japanin ulkopuolinen levinneisyys

Suomessa Yle TV2 esitti 1990-luvulta alkaen satunnaisesti Hayao Miyazakiin anime-elokuvia. Miyazakin Oscar-palkittu Henkien kätkemä sai Suomen ensi-iltansa vuonna 2002 lopussa, minkä jälkeen Suomen elokuvateattereihin alkoi ilmestyä anime-elokuvia. Sub-tv on näyttänyt englanniksi dubattua Magic Knight Rayearthia ja Dragon Ball Z:aa sekä ruotsiksi dubattua Sailor Moonia. Vuoden 2005 alussa näytettiin Hideaki Annon kuuluisa sarja Neon Genesis Evangelion. MTV3 on esittänyt pitkään Pokémonia, mutta lisäksi myös Hamtaroa. Nelonen esitti Digimonia pitkään suomeksi dubattuna, mutta myöhemmässä vaiheessa alkuperäisellä japanilaisella ääniraidalla. Tämän lisäksi Yle Teemalla pyöri vuoden 2005 alussa neljän anime-elokuvan sarja, joka sittemmin on myös uusittu kahdesti. Sub on sittemmin esittänyt myös Fullmetal Alchemist -animea. Sub esitti myös Fullmetal Alchemist: The Conqueror of Shamballa -elokuvan.
Animen suosion kasvaessa sekä yhteyksien parantuessa sarjojen ja elokuvien saatavuus DVD-julkaisuna on helpottunut hieman. Saatavuus on silti edelleen huono, ainoastaan suosituimpien sarjojen löytäminen on suhteellisen helppoa. Itse tilatuissa julkaisuissa tekstitysvalikoima voi olla suppea sisältäen esimerkiksi vain suurimmat kieliryhmät. Japanista tilatuissa julkaisuissa, joiden valikoima ja saatavuus on paras, ei tekstityksiä yleensä ole.
Harrastajat kääntävät vain Japanissa julkaistua animea pääosin englanniksi ja levittävät tiedostoja Internetin kautta tuodakseen sarjat japania osaamattomien saataville. Tämä loukkaa tekijänoikeuksia, mutta koska se mahdollistaa useiden pelkästään japaniksi tai muulla vieraalla kielellä julkaistujen sarjojen seuraamisen, monet harrastajakääntäjät pitävät sitä täysin hyväksyttävänä. Myös useat tahot niin Yhdysvalloissa kuin Japanissa ovat todenneet, että harrastajakäännökset luovat kiinnostusta ja kysyntää myös kaupallisesti maahantuoduille sarjoille.
Animen seuraamiseen on myös kehitetty monia sivustoja, joissa käyttäjät voivat luoda omia listoja anime- ja mangasarjoista, ja keskustella niistä muiden samanhenkisten käyttäjien kanssa. Lännessä suurin kyseisistä sivustoista on MyAnimeList, mutta myös muita samanlaisia sivustoja on olemassa.
Monille anime-faneille tärkeää on myös cosplay eli pukeutuminen anime-hahmojen tyyliin.
Yhdysvalloissa 18 vuotta täyttäneistä Z-sukupolveen kuuluvista 42% seuraa animea viikottain. Vastaavat luvut X-sukupolvelle ja millenniaaleille ovat 12% ja 25%.
Aiheesta muualla

Wikimedia Commonsissa on kuvia tai muita tiedostoja aiheesta .
Anime-lehti.
Animeunioni. Arkistoitu sivusto.
Kupoli (Arkistoitu – Internet Archive).
Jari Lehtinen: Anime ja animaatio (Arkistoitu – Internet Archive) ja Animen vuosikymmenet (Arkistoitu – Internet Archive).
Japani on pop. Ylen Elävä arkisto.
Anime ja manga
| --- | --- |
Lajityyppejä:   Mecha  Taikatyttögenre  Haaremi  Yaoi  Yuri  Hentai 
Kohderyhmiä:   Lasten anime ja manga  Shōnen (pojat)  Seinen (miehet)  Shōjo (tytöt)  Josei (naiset) 
Käsitteitä:   Cosplay  Etchi  Otaku  Dōjinshi  Fanipalvelu  Visual novel  Tsundere  Yandere  Moe 
Neon Genesis Evangelion -aiheisen cosplayn eli pukuilun harrastajia.
Juuso Runtti

Joseph (Juuso) Runtti (sukunimi aik. Runttila ja Manninen; 2. maaliskuuta 1854 Kiiminki – 16. huhtikuuta 1927 Oulu) oli suomalainen maanviljelijä ja vanhoillislestadiolainen maallikkosaarnaaja. Hän toimi Suomalaisen puolueen ja kokoomuksen kansanedustajana 1900-luvun alkupuolella.
Runtin vanhemmat olivat maanviljelijä Paavali Runttila ja Liisa Huttu. Hän toimi maanviljelijänä Kiimingissä ja oli myös maallikkosaarnaajana vuodesta 1877 alkaen. Runtti oli Kiimingissä kunnallisten ja kirkollisten kassojen hoitaja, ja hän toimi palo- ja eläinvakuutusyhtiöiden asiamiehenä. Juuso Runtti oli naimisissa vuodesta 1875 Maria Holman kanssa.
Runtti oli kansanedustajana 1907–1908 ja 1917–1919 edustaen Oulun läänin pohjoista vaalipiiriä. Hän kuului kokoomuksen eduskuntaryhmään 9. joulukuuta 1918 alkaen. Runtti oli myös presidentin valitsijamiehenä vuoden 1925 presidentinvaaleissa. Hän oli Kiimingin kuntakokouksen puheenjohtajana ja oli lisäksi kirkolliskokouksen jäsenenä.
Pirjo Rusanen

Pirjo Maija Rusanen (s. 18. joulukuuta 1940 Mikkeli) on suomalainen kauppatieteiden maisteri, HTM-tilintarkastaja, kansanedustaja, ministeri sekä Euroopan parlamentin jäsen.
Rusanen toimi kansanedustajana vuosina 1983–1995. Hänet valittiin Mikkelin läänin vaalipiiristä ja hän oli jäsenenä Kokoomuksen eduskuntaryhmässä. Kansanedustajakaudellaan hän oli jäsenenä toisessa lakivaliokunnassa (1983–1984), liikennevaliokunnassa (1983–1984), suuressa valiokunnassa (1983–1986), valtiovarainvaliokunnassa (1991), eduskunnan valitsijamiehissä (1983–1986), eduskunnan palkkavaltuuskunnassa (1983–1990) ja eduskunnan tilintarkastajana (1984–1990).
Ministerinä Rusanen toimi vuodet 1991–1995 ympäristöministeriössä ja hänelle kuuluivat asuntoasiat. Rusanen oli Euroopan parlamentin jäsenenä vuosina 1995–1996, jolloin eduskunta valitsi EU:n parlamentin suomalaisjäsenet ilman vaaleja. Valtiolliseen politiikkaan Rusanen on osallistunut myös toimimalla presidentin valitsijamiehenä vuosina 1982 ja 1988 eli viimeisissä pidetyissä valitsijamiesvaaleissa.
Lisäksi Rusanen on osallistunut paikallispolitiikkaan, sillä hän oli Mikkelin kaupunginvaltuuston jäsen vuosina 1973–1995, josta vuodet 1982–1991 hän toimi valtuuston puheenjohtajana ja vuonna 1981 varapuheenjohtajana. Mikkelin kaupunginhallituksen jäsen hän oli vuosina 1972–1980.
Paella

| Paella |
| --- | --- |
 Perinteinen Valencian paella
Alkuperä
Alkuperämaa:   Espanja
Alue tai kunta:   Valencia
Tiedot
Ruokalaji:  Pääruoka
Tyyppi:  Riisiruoka
Tarjoilu:  Lämpimänä
Pääainesosat:  Lyhytjyväinen riisi, jänis, kana, etana, voipapu, leikkopapu, vesi, sahrami, tomaattimurska, paprikajauhe
Muunnelmat:  Paelya, Fideuà
Perinteinen Paella valmistetaan laakeassa pannussa avotulella appelsiinipuun ja männyn oksilla ja kävyillä
Paella on Espanjan Valencian seudulta peräisin oleva  perinneruoka. Perinteinen paella valmistetaan paistamalla jänistä ja kanaa oliiviöljyssä, ja kypsentämällä lisäten tomaattimurskaa, sahramia, paprikajauhetta, vettä, riisi, etanat ja pavut (voi- ja leikkopapuja) . Kypsennykseen käytetään suurikokoista laakeaa teräs- tai rautapannua, ja riisinä  voidaan käyttää ainoastaan lyhytjyväisiä espanjalaisia riisilajikkeita, kuten bomba, sénia ja albufera, joka on kahden ensimmäisen hybridi.
Paella on tunnetuimpia espanjalaisia ruokalajeja ja perinteisen paellan ainekset ja valmiin paellan ulkonäkö sekä koostumus ovat tarkkaan määriteltyjä. Pääkaupungissa Madridissa ja Espanjan turistialueilla, kuten Aurinkorannikolla, tarjoillaan kuitenkin monenlaisia paelloiksi kutsuttuja riisiruokia, joissa voi olla monenlaisia raaka-aineita.
Paellan juuret johtavat yksinkertaiseen kansankeittiöön. Paellan perusaines riisi tuli Espanjaan arabivalloituksen mukana todennäköisesti jo 700-luvulla. Riisiä viljeltiin aluksi juuri Valencian seudulla. Sadonkorjuun aikaan tuli tavaksi valmistaa riisiruokia.
Nimen alkuperä

Paella tarkoittaa alun perin valencian kielellä suurta laakeaa rautapannua, jossa on valmistettu suuria määriä ruokia. Perinteinen paellapannu on laakea kaksikahvainen rautapannu. Valencialaisille paellapannu on nimeltään paella.
Aiheesta muualla

Wikimedia Commonsissa on kuvia tai muita tiedostoja aiheesta .
Jonah Lomu

| Jonah Lomu |
| --- | --- |
 Lomu vuonna 2004
Henkilötiedot
Syntynyt: 12. toukokuuta 1975 Pukekohe, eteläinen Auckland, Uusi-Seelanti
Kuollut: 18. marraskuuta 2015 (40 vuotta) Auckland, Uusi-Seelanti
Kansalaisuus:   Uusi-Seelanti
Uran tiedot
Lempinimi:  Big man, Burger, The bus, The Dark destroyer
Pituus:  196 cm
Laji:  rugby union
Seura:  useita
Kilpauran kesto:  1994-2002, 2005-2006
 Tietolaatikko päivitetty 21. maaliskuuta 2016 
Aiheesta muualla
www.jonahlomu.com
Jonah Tali Lomu (12. toukokuuta 1975 – 18. marraskuuta 2015) oli uusiseelantilainen rugby union -pelaaja. Hän pelasi ensimmäisen kansainvälisen pelinsä 19 vuoden iässä, edustaen kotimaansa All Blacksia. Lomua kuvailtiin kaikkien aikojen ensimmäiseksi rugbyn supertähdeksi. Lomu nimettiin International Rugby Hall of Fameen 9. lokakuuta 2007 sekä World Rugby Hall of Fameen 24. lokakuuta 2011.
Uran alku

Lomun ensikosketus ammattimaiseen rugbyyn tapahtui hänen ollessaan 14-vuotias, kun Rugby-7 -tähti Eric Rush kutsui hänet Singaporeen seuraamaan rugby-7 -turnausta. Ensimmäisen Rugby union ottelunsa Lomu pelasi Te Kuitissa. Kansallisiin kisoihin hän osallistui alle 19-vuotiaiden sarjassa vuonna 1993 ja alle 21-vuotiaiden sarjassa 1995. Kansainvälisen huomion Lomu saavutti vuonna 1994 pelatessaan Hong Kong Sevens -turnauksessa, ollessaan 18-vuotias. Vain 19-vuoden ikäisenä, vuonna 2004, Lomu pelasi All Blacksin riveissä Ranskaa vastaan Christchurchissa.
1995 Maailmanmestaruuskilpailut

Lomu kutsuttiin edustamaan All Blacksien riveihin maailmanmestaruuskilpailuihin 1995 Etelä-Afrikkaan. Viidessä ottelussa Lomu juoksi 7 maalia, joista yksi Englantia vastaan äänestettiin myöhemmin turnauksen historian parhaaksi maaliksi. Turnauksen finaalissa Uusi-Seelanti kohtasi Etelä-Afrikan. Ottelu päättyi Etelä-Afrikan voittoon 12-15.
1996-1998

Maailmanmestaruuskisojen jälkeen Lomu pelasi Bledisloe Cupissa. Lisäksi, samana vuonna, hän pelasi otteluissa Italiaa ja Ranskaa vastaan. Kesäkuussa 1996 Lomu pelasi vielä Samoaa ja Skotlantia vastaan.
Lomu osallistui myös Tri-Nations -kisoihin, joissa Uusi-Seelanti voitti kaikki ottelunsa, voittaen näin turnauksen.
Vuoden 1996 lopulla Lomulla diagnosoitiin harvinainen munuaissairaus, jonka seurauksena hän joutui jättämään ammattiurheilun hetkeksi syrjään. Tämän vuoksi hän ei osallistunut myöskään vuoden 1997 Tri-Nations -kisoihin.
Kansainyhteisön kisoissa vuonna 1998, Kuala Lumpurissa, Lomu voitti kultamitalin edustaessaan Uutta-Seelantia Rugby-7 -turnauksessa.
Aiheesta muualla

Viralliset kotisivut
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Yhdysvallat 
Muut:  IdRef  Te Papa (New Zealand)
Kalle Röntynen

Kalle Herman Röntynen (17. marraskuuta 1936 Kiuruvesi – 3. maaliskuuta 2001) oli suomalainen maanviljelijä ja poliitikko. Röntynen toimi kansanedustajana kaksi kautta vuosina 1987–1995 edustaen Kuopion läänin vaalipiiriä ja kuului Keskustan eduskuntaryhmään. Röntynen toimi presidentin valitsijamiehenä vuonna 1988. Hänelle myönnettiin kunnallisneuvoksen arvo vuonna 1994.
Eila Rimmi

Eila Marjatta Rimmi (s. 18. tammikuuta 1938 Tampere) on suomalainen poliitikko. Hän toimi Vasemmistoliiton kansanedustajana Hämeen läänin pohjoisesta vaalipiiristä (nykyinen Pirkanmaan vaalipiiri) kaksi kautta, vuosina 1991–1999.
Ennen kansanedustajaksi valintaansa Rimmi työskenteli vuodesta 1957 leipurin ammatissa. Vuodesta 1972 alkaen hän on toiminut myös Tampereen kaupunginvaltuuston jäsenenä. Vuodet 1990–1991 hän oli kaupunginvaltuuston toinen varapuheenjohtaja. Rimmi on toiminut myös Suomen Ammattiliittojen Keskusjärjestön (SAK) valtuuston jäsenenä vuodet 1966–1991 ja sen varapuheenjohtajana vuodet 1981–1991 sekä vuodet 1961–1989 Suomen Elintarviketyöläisten Liiton (SEL ry) liittotoimikunnan jäsenenä.
Eduskunnassa ollessaan Rimmi toimi ensimmäisellä edustajakaudellaan puolustusvaliokunnan ja työasianvaliokunnan jäsenenä, toisella kaudellaan puolestaan vuodet 1995–1996 maa- ja metsätalousvaliokunnan jäsenenä, vuodet 1996–1999 ympäristövaliokunnan jäsenenä sekä työasiainvaliokunnan varajäsenenä. Eduskuntauran, toiminnan kaupunginvaltuustossa ja ammattiyhdistystoiminnan lisäksi Rimmi toimi myös presidentin valitsijamiehenä presidentinvaalissa 1988.
Rimmi on ollut vuodesta 1963 naimisissa Reino Rimmin kanssa. Hänellä on yksi lapsi, vuonna 1958 syntynyt poika.
Aiheesta muualla

.aspx Eila Rimmi Suomen kansanedustajat. Eduskunta.
Vasemmistoliiton kansanedustajat
| n k Vasemmistoliiton kansanedustajat 1991–1995 |
| --- | --- |
Eduskuntaryhmä (19):  Aho  Andersson  Apukka  Astala  Helle  Korhonen  Laakso  Laaksonen  Laine  Leppänen  Ojala  Polvi  Polvinen  Rimmi  Seppänen  Stenius-Kaukonen  Tennilä  Wahlström  Vähäkangas 
| n k Vasemmistoliiton kansanedustajat 1995–1999 |
| --- | --- |
Eduskuntaryhmä (20):  Andersson  Apukka (1995–1998)  Helle  Huotari  Huttu-Juntunen  Huutola (1998–1999)  Immonen  Korhonen  Laakso  Laine (1996–1999)  Laaksonen  Lapintie  Leppänen  Ojala (1995)  Polvi  Puhjo  Rimmi  Saarnio (1996–1999)  Seppänen (1995)  Tiusanen  Uotila  Wahlström  Vokkolainen 
Vasemmistoryhmä (2):  Kuoppa  Tennilä 
| --- | --- |
Auktoriteettitunnisteet: Henkilöt :  Eduskunta
Trinity College (Dublin)

| Trinity College, Dublin (The College of the Holy and Undivided Trinity of Queen Elizabeth near Dublin)> Coláiste Thríonóid Naofa Neamhroinnte na Banríona Eilís gar do Bhaile Átha Cliath |
| --- | --- |

 lat. Collegium Sanctae et Individuae Trinitatis Reginae Elizabethae juxta Dublin 
Perustettu:  1592
Henkilökunta:  828
Opiskelijoita:  15 492 (2006/2007)
Jatko-opiskelijoita:  4 803
Sijainti:  Dublin,  Irlanti
Yhteistyö:  Dublinin yliopisto, Coimbra-ryhmä, AMBA
Sivusto:  www.tcd.ie
Trinity Collegen rakennus
Trinity College on Dublinissa Irlannissa sijaitseva suuri yliopisto. Yliopiston virallinen nimi on College of the Holy and Undivided Trinity of Queen Elizabeth near Dublin, ja sen iirinkielinen nimi on Coláiste na Tríonóide. Kuningatar Elisabet I perusti Trinity Collegen vuonna 1592. Yliopisto perustettiin vahvistamaan Englannin protestanttisen Tudor-hallitsijasuvun valtaa Irlannissa, eikä yliopistoon päästetty paikallisia roomalaiskatolisia täysin oikeuksin vuoteen 1873 asti.
Trinity kuuluu eurooppalaisten yliopistojen Coimbra-ryhmään. Sen kirjastolla on vapaakappaleoikeus kaikkiin Irlannissa ja Yhdistyneessä kuningaskunnassa julkaistaviin kirjoihin. Kirjastossa on yli miljoona kirjaa ja arvokkaita käsikirjoituksia. Kuuluisimpana pidetään Kellsin kirjaa.lähde?
Vuosittain opiskelijoille järjestettävän Trinity Ballin väitetään olevan 6 000 kävijällään Euroopan suurin yksityinen musiikkitapahtuma. Vuoden 2006 tapahtuma oli 47:s Trinity Ball.
Kirjallisuutta

Boyer, Carl B. & Merzbach, Uta C.: Tieteiden kuningatar – Matematiikan historia, osa II.  Suomentanut Kimmo Pietiläinen. Helsinki:  Art House, 1994.  ISBN 951-884-158-6
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut
Masked Singer Suomi (5. tuotantokausi)

| Masked Singer Suomi (5>  tuotantokausi) |
| --- | --- |
 

 
Alkuperämaa:   Suomi
Ikäraja:  
Esittäminen
Verkko:  MTV3 MTV Katsomo / C More
Ensimmäinen esitys:  09-09-20239. syyskuuta 2023
Viimeinen esitys:  25-11-202325. marraskuuta 2023
Esitysten määrä:  12
Kaudet
 ← Edellinen 4. tuotantokausi Seuraava → 6. tuotantokausi
Masked Singer Suomen viidennen kauden esittäminen alkoi MTV3-kanavalla 9. syyskuuta 2023 ja päättyi 25. marraskuuta 2023. Kauden juonsi Ilkka Uusivuori. Panelisteina jatkoivat  Janne Kataja ja Maria Veitola. Uusina panelisteina aloittivat Jenni Poikelus ja Benjamin Peltonen.
Kaudella esiintyivät seuraavat 12 hahmoa: Kiuas, Kylpyankka, Maajussi, Mustekala, Nöpö, Orava, Sudenkorento, Taapero, Bambi, CO2, Discokissa, ja Ilopilleri. Kauden viidennessä jaksossa uutena hahmona mukaan tuli Bulldog. Kuudennen jakson uusi hahmo oli Kolibri.
Kilpailijat

| Hahmo | Henkilöllisyys | Jakso> 1 | Jakso> 2 | Jakso> 3 | Jakso> 4 | Jakso> 5 | Jakso> 6 | Jakso> 7 | Jakso> 8 | Jakso> 9 | Jakso> 10 | Jakso> 11 | Jakso> 12 |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Kolibri | Bess |  |  |  |  |  | Jatkossa |  | Jatkossa | Jatkossa | Jatkossa | Jatkossa | Voittaja |  |
| Kiuas | Jarkko Ahola | Jatkossa |  | Jatkossa |  | Jatkossa |  | Jatkossa |  | Jatkossa | Jatkossa | Jatkossa | 2. sija |  |
| Maajussi | Hanna Pakarinen | Jatkossa |  | Jatkossa |  | Jatkossa |  | Jatkossa |  | Jatkossa | Jatkossa | Jatkossa | 3. sija |  |
| Kylpyankka | Lotta Hintsa | Jatkossa |  | Jatkossa |  | Jatkossa |  | Jatkossa |  | Jatkossa | Jatkossa | Putosi |  |  |
| Taapero | Paula Noronen |  | Jatkossa |  | Jatkossa |  | Jatkossa |  | Jatkossa | Jatkossa | Putosi |  |  |  |
| Mustekala | Veronica Verho |  | Jatkossa |  | Jatkossa |  | Jatkossa |  | Jatkossa | Putosi |  |  |  |  |
| Discokissa | Aino-Kaisa Saarinen |  | Jatkossa |  | Jatkossa |  | Jatkossa |  | Putosi |  |  |  |  |  |
| Bulldog | Esko Kovero |  |  |  |  | Jatkossa |  | Putosi |  |  |  |  |  |  |
| Nöpö | Niko Saarinen |  | Jatkossa |  | Jatkossa |  | Putosi |  |  |  |  |  |  |  |
| Bambi | Sirpa Selänne | Jatkossa |  | Jatkossa |  | Putosi |  |  |  |  |  |  |  |  |
| Orava | Eini |  | Jatkossa |  | Putosi |  |  |  |  |  |  |  |  |  |
| CO2 | Jaakko Parkkali | Jatkossa |  | Putosi |  |  |  |  |  |  |  |  |  |  |
| Ilopilleri | Joonas Nordman |  | Putosi |  |  |  |  |  |  |  |  |  |  |  |
| Sudenkorento | Jani Toivola | Putosi |  |  |  |  |  |  |  |  |  |  |  |  |
Hahmo pääsi jaksossa jatkoon
Hahmon henkilöllisyys paljastettiin ja se putosi kilpailusta
Hahmo ei esiintynyt jaksossa
Hahmo paljastettiin viimeisenä ja se voitti kilpailun
Jaksot

| Jakso | Jakson nimi | Esityspäivä | Katsojaluvut1 |
| --- | --- | --- | --- |
| 1 | Uudet etsivät | 9. syyskuuta 2023 | 670 000 |
| 2 | Lisää hahmoja | 16. syyskuuta 2023 | 619 000 |
| 3 | Nevö foget | 23. syyskuuta 2023 | 724 000 |
| 4 | Muistilista | 30. syyskuuta 2023 | 668 000 |
| 5 | Cha cha! | 7. lokakuuta 2023 | 636 000 |
| 6 | Kakkuhattutäti | 14. lokakuuta 2023 | 636 000 |
| 7 | Vihjepuhelin | 21. lokakuuta 2023 | 487 000 |
| 8 | Yllätyspaljastus | 28. lokakuuta 2023 | 625 000 |
| 9 | Kuusi viimeistä | 4. marraskuuta 2023 | 549 000 |
| 10 | Ilotulituksia | 11. marraskuuta 2023 | 618 000 |
| 11 | Suuret duetot | 18. marraskuuta 2023 | 600 000 |
| 12 | Leikin loppu | 25. marraskuuta 2023 | 715 000 |
1 Keskikatsojamäärä televisiossa jakson ensiesityspäivänä.